Bestyrelsesmøde Rønhøjgård 12.05.2022. Eksternt referat.

Tilstede:

Vibeke, Heidi, Betty, Bettina, Bettina, Kirsten, Steen, Anni, Janni, Eva, Susanne

|  |  |
| --- | --- |
| 1. **Valg af ordstyrer og referent** | Kirsten er ordstyrer  Eva er referent |
| 1. **Godkendelse af dagsorden** | Vi skal også nå at tale kontorvagter og logbog |
| 1. **Godkendelse af sidste referat** | Godkendt  Underskrives af forretningsudvalget og arkiveres. |
| 1. **Orientering fra formanden** | Der er kommet henvendelser fra x om kørsel på stien. Kører har have x. Formanden skriver til vedkommende. Vi drøfter om der fremadrettet skal indskrives i vedtægterne at der kan pålægges bod, da det er et problem andre steder.  Have x (se tidligere referater): der er blevet lavet en klausul til kontrakten, så havelejers barnebarn, x, er blevet indskrevet og kan bruge og passe huset indtil havelejer sælger eller går bort.  Der er kommet løsning vedrørende negative renter, hvilket har været et punkt i forbindelse med salg af haver. Det er nu indskrevet, så det fremover fremgår klart, at negative renter pålægges sælger. Hvis folk, der har solgt tidligere, henvender sig, kan de få udbetalt negative renter, hvis de har haft udgifter til det i forbindelse med salg af deres have. |
| 1. **Vejbump** | Vejbump vil blive lavet 19/5, så vejen vil blive lukket af kl. 7.00 – 18.00. Ved samme lejlighed vil der blive ordnet det dæksel der mangler at blive ordnet. Havelejere må parkere i afdeling A eller naboforeningen.  Der er blevet sendt mail ud om det.  Vi sætter desuden et skilt op om det, for at forebygge at der er nogen der ikke ser vores kommunikation (x er ansvarlig).  Vibeke undersøger om vi kan få nedsat hastighedsbegrænsningen til 30 km/t. |
| 1. **Nyt fra udvalgene** | Drøftelse af kommandoveje mellem udvalg/grupper under bestyrelsen, se bilag 1  Drøftelse af et skriv fra tidligere medlemmer af aktivitetsudvalget. Vi har indgået aftaler om et skriv som bestyrelsen og bestyrelsesforman støtter op om. Det lægges det på hjemmesiden og vores egen FB.  Ift. kommunikation mellem bestyrelse og udvalg fremadrettet: Vi aftaler, at alle udvalg fremover skal have en kontaktperson/bindeled i bestyrelsen, og vedkommende må *ikke* selv være med i udvalget. Desuden at alle udvalg skal give en månedslig status som kan tages med til bestyrelsesmøderne.  Under punkt 6.c og 6.d. pegede flere på, at vi som bestyrelse skal være opmærksomme på hvordan vi kan bakke op om dem der arbejder frivilligt, så de føler at vi anderkender deres arbejde. |
| **a. Forretningsudvalget** | Er taget under punkt 4 |
| **b. Driftsudvalget** | **Opstart af drift:** Der er blevet gået drift i område 200-300 d. 28/5 selvom det først blev varslet 30/5. Det er beklageligt, men der er ikke skrevet nogen steder, at det skal varsles først. Dog vil vi selvfølgelig bestræbe os på, at det bliver varslet i god tid fremover.  Generelt vil det være hensigtsmæssigt at få udarbejdet et årshjul der kan lægges på hjemmesiden, hvor tilbagevendende aktiviteter indskrives inkl. hvornår drift starter. Dette vil vi arbejde på på fremtidige møder.  **Vedrørende Hegn,** se bilag 2: Der har gennem mange år ikke været taget hånd om at der er mange hegn rundt omkring i foreningen, selvom man ikke må have hegn ifølge reglerne. Vi har en billedserie der dokumenterer ulovlige hegn der blev udarbejdet sidste sæson. Vi aftaler, at en gruppe fra bestyrelsen mødes med byggeudvalget og drøfter mulige strategier for kommende tiltag herunder et skriv til vurderingsudvalget og regler og retningslinjer i forbindelse med salg. Gruppen består af Anni og Susanne.  Der holdes et driftsmøde d. x ved foreningshuset. min. med en repræsentant fra hver drifts-par, dvs. Betty, Kirsten, Steen, Anni, Susanne.  Her gennemgås:   * proceduren retningslinjer for drift, herunder skrivelser i postkasser og pr. mail, sende og besvare mail m.m. Heidi genudsender info om sidstnævnte. * Er områderne i gang? * Hvem fra hver gruppe er ansvarlig for at svare på mails fra deres område?   Heidi gensender info om dette.  På et senere bestyrelsesmøde vil vi drøfte om vi skal komme med ændringsforslag til reglerne vedrørende fx regler for to indgange. |
| **c. Byggeudvalget** | Vibeke har modtaget en række mails fra byggeudvalget. Dette drøftes og tages op næste gang. |
| **d. Aktivitetsudvalget** | Se bilag 3 +4  **Frivillighedsfest:** Der peges på, at der er en ulighed i at det er folk knyttet til containergården, der afholder frivilligfest fremfor at det er bestyrelsen der afholder festen. Vi sætter frivilligfest på dagsorden til næste bestyrelsesmøde, og her kan vi også indtænke det i udarbejdelsen af årshjul jf. punkt 6.b.  **Ift. bilag 4, spørgsmål fra aktivitetsudvalget:** Vi gennemgik deres spørgsmål bl.a. at rengøring sættes på arbejdsdag, at salg skal som udgangspunkt være til egne medlemmer samt budget: Aktivitetsudvalgets økonomi skal helst løbe rundt, dvs. ingen større indtægter eller udgifter ved sæsonens afslutning. Udvalget har rammebevilling på 25.000 til kondibanko og Sankt Hans dvs. beløbet skal som udgangspunkt tilbage til foreningen og det skal evt. overskud også. Et tilsvarende beløb vil så være rammebevilling igen næste år. Derudover er til denne sæson blevet bevilget 10.000 af sidste bestyrelse der øremærket til børnedag m.m. Endelig har udvalget egen kassebeholdning i kontanter. De får penge når de afleverer regninger fra udlæg og de får penge retur inden for tre dage. Hvis de ved, at de skal bruge større udlæg, kan de få det udbetalt med 2-3 dages varsel. Dette aftales med forretningsudvalget/kasseren. Udvalget kan desuden søge bestyrelsen om at få midler til konkrete anskaffelser fx grill. Udvalget står selv for regnskab. Hvis de skal have noget information på hjemmesiden skal de skrive det direkte til Eva, gerne i god tid.  **Udvalgets kontaktperson i bestyrelsen:** Bettina. (Eva er back-up). |
| **e. Medieudvalget** | **Hjemmeside: Eva**  **Rønbladet:** Betty spørger Flemming om han fortsat vil bidrage. Vi drøfter det videre på næste møde.  Sidste bestyrelse aftalte, at vi skulle lave nyhedsbreve 2-3 gange årligt, det er Vibeke ansvarlig for. Vi drøfter Rønbladet på næste bestyrelsesmøde.  **FaceBooksiden Sommerbyen Rønhøjgård:** Eva lægger samme annonceringer, som der lægges på hjemmesiden. |
| **f. Vandudvalg** | Betty vil gerne trække sig fra vandudvalget. Eva kontakter x og spørger om x vil lave en overlevering til hende om hvad opgaven med vandmåleraflæsning år ud på og refererer dette til næste bestyrelsesmøde, hvor vi nedsætter et udvalg (9/6). |
| **g. Vandmålere** | Udvalget har haft møde, gennemgået tilbud fra SPH. Dem der har fået lavet brønd, har selv fået lavet deres gravearbejde. Udvalget indstiller derfor til, at de kun skal betale for selve måleren. Vi har en liste over hvem det drejer sig om (64 haver).  I tilbuddet står der, at man skal påregne 5% af hovedstolen (ca. 350.000) til uforudsigelige udgifter, og bestyrelse vil foreslå at det tages af foreningens dispositionskonto. Dette vil blive foreslået til den ekstraordinære generalforsamling, som forhåbentlig kan ligge d. 19/6.  Prisen vil være 12.000,- pr have, hvis man får gravet op, og 8.000,- hvis man selv graver. Det vil være muligt for den enkelte havelejer er betale hele sin egen udgift på en gang eller at indgå i et fælles lån.  Kirsten indgår i udvalget fremover. Det besluttes desuden, at udvalget kan trække på ekstern juridisk/konsulentbistand, hvis der er behov for det. |
| **h. Vurderingsudvalget** | Udskydes til kommende møde |
| **i. Venteliste** | Udskydes til kommende møde |
| **j. Salg** | Udskydes til kommende møde |
| **k. Udvalg for vedligeholdelse og grønne områder.** | Arbejdsdag: der er to arbejdsdage både i maj og august.  Dette punkt drøftes på ekstra møde der afholdes d. 17/5 kl 18.00-20.00  Andre emner under dette punkt udskydes til kommende møde. |
| **l. Vedligehold af fællesarealer** | Udskydes til kommende møde |
| **m. Præmiehaver** | Udskydes til kommende møde |
| 1. **Kørsel på stier v. Anni** | Se bilag 5  Udskydes til kommende møde |
| 1. **Årshjul** | Udskydes til kommende møde |
| 1. **Tømning af grønne skralde-bøtter** | På sidste møde aftalte vi at Betty skulle spørge græsmanden. Og Vibeke skulle spørge Lars og Andre om de ville løse det. Græsmanden ville ikke og Lars + Andre har ikke svaret. Vibeke videresender deres svar, når det kommer. Betty nævnede desuden en tredje løsningsmulighed. Vi drøfter det videre på næste møde. |
| 1. **Foreningshus** | Udskydes til kommende møde |
| 1. **Orientering omkring parkering i Afdeling A** | Udskydes til kommende møde |
| 1. **Turnus af mødedatoer** | Udskydes til kommende møde |
| 1. **Næste møde** | Hvem står for mad, kaffebrygning, opvask? Vibeke og Janni |
| 1. **Evt.** |  |

Ekstra bestyrelsesmøde med særligt fokus på arbejdsdag: 17/5 kl. 18.00 – 20.00

Driftsmøde 19/5 kl. 17.00

Næste almindelige bestyrelsesmøde 9/6: Vibeke står for mad, kaffe.